หุ้นไทยภาคเช้าปิดบวก 8.17 จุด
เช้าวันนี้ดัชนีหุ้นไทยปิดที่ระดับ 965.73 จุด เพิ่มขึ้น 8.17 จุด หรือ 0.85% มีมูลค่าการซื้อขาย 11,304.37 ล้านบาท
30 ต.ค. 2565

เช้าวันนี้ดัชนีหุ้นไทยปิดที่ระดับ 965.73 จุด เพิ่มขึ้น 8.17 จุด หรือ 0.85% มีมูลค่าการซื้อขาย 11,304.37 ล้านบาท
ดัชนีหุ้นไทยเช้าวันที่ 4 พ.ย.54 ปรับตัวเพิ่มขึ้นโดดเด่นตั้งแต่เปิดการซื้อขาย หลังนักลงทุนคลายความกังวลเกี่ยวกับวิกฤติหนี้ยูโรโซน หลังกรีซจะยกเลิกการทำประชามติ ขณะที่ธนาคารกลางยุโรปประกาศลดอัตราดอกเบี้ยลง 0.25% เพื่อกระตุ้นเศรษฐกิจ ซึ่งส่งผลบวกต่อเศรษฐกิจโดยรวม ทำให้ดัชนีภาคเช้าปิดที่ระดับ 965.73 จุด เพิ่มขึ้น 8.17 จุด หรือ 0.85% มีมูลค่าการซื้อขาย 11,304.37 ล้านบาท 5 อันดับหุ้นที่มีมูลค่าการซื้อขายสูงสุด
1. PTTGC ปิดที่ 65.50 บาท เพิ่มขึ้น 0.50 บาท หรือ 0.77% มูลค่าการซื้อขาย 1,601.33 ล้านบาท2. PTT ปิดที่ 296 บาท เพิ่มขึ้น 2 บาท หรือ 0.68% มูลค่าการซื้อขาย 1,117 ล้านบาท3. BANPU ปิดที่ 584 บาท ลดลง 6 บาท หรือ 1.02% มูลค่าการซื้อขาย 862.28 ล้านบาท4. JAS ปิดที่ 1.74 บาท เพิ่มขึ้น 0.03 บาท หรือ 1.75% มูลค่าการซื้อขาย  696.33 ล้านบาท5. IVL ปิดที่ 33.50 บาท เพิ่มขึ้น 0.50 บาท หรือ 1.52% มูลค่าการซื้อขาย 484.30 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยรีบาวน์ตามการฟื้นตัวของตลาดภูมิภาค หลังมีสัญญาณบ่งชี้ว่ากรีซจะยกเลิกแผนการทำประชามติต่อมาตรการให้ความช่วยเหลือทางการเงิน และธนาคารกลางยุโรป(อีซีบี)ปรับลดอัตราดอกเบี้ยลง 0.25% สู่ระดับ 1.25% ขณะที่สัญญาณ เทคนิคยังอยู่ในกรอบแกว่งตัวขึ้น อย่างไรก็ดี ปัจจัยภายในเรื่องภาวะน้ำท่วมยังต้องติดตามต่อเนื่องในสุดสัปดาห์ อาจทำให้ตลาดยังดูเงียบเหงาต่อ แต่ความผันผวนจะสูง โดยมองกรอบเคลื่อนไหวในวันนี้ระหว่าง 945-970 จุด ส่วนกลยุทธ์การลงทุนระยะสั้นเน้นการซื้อเก็งกำไรแบบระมัดระวัง โดยจำกัดพอร์ตไม่ให้มากเกินกว่า 25-50%